Μέθοδος Ισοτοπικής Ανάλυσης
Για την ισοτοπική ανάλυση του άνθρακα και του οξυγόνου κάθε δείγμα λαδιού ζυγίζεται σε κάψουλα αλουμινίου ( ~ 0.05mg) και στη συνέχεια διαμορφώνεται ώστε να πάρει το σχήμα μπάλας για να εισαχθεί στην φλόγα και στη συνέχεια να αναλυθεί στον φασματογράφο μάζας λόγου ισοτόπων χρησιμοποιώντας το flash elemental analyzer (EA) μαζί με το IRMS. Κάθε δείγμα μετρήθηκε δύο με τρεις φορές για ακόμη πιο ακριβή αποτελέσματα.

Στην περίπτωση του άνθρακα η κάψουλα τοποθετείται σε φούρνο οξείδωσης (1025 0C) στον  στοιχειακό αναλυτή ΕΑ όπου το λάδι μετατρέπεται σε CO2 και Η2Ο. Για να μειωθούν τα οξείδια του αζώτου που δημιουργούνται, τα αέρια διοχετεύονται σε μία στοιχειακή χάλκινη παγίδα σε θερμοκρασία 640 0C. Το νερό στη, συνέχεια, αφαιρείται και το CO2 μεταφέρεται με ροή αέριου He στην στήλη χρωματογραφίας  στους 45 0C και, τελικά, καταλήγει στην πηγή ιονισμού για να καθοριστεί το ισότοπο του άνθρακα.

Στην περίπτωση της μέτρησης του οξυγόνου, το μοριακό νερό που απορροφάτε από την ατμόσφαιρα απομακρύνεται νωρίτερα με ξήρανση υπό κενό στα δείγματα για τουλάχιστον 6 μέρες πριν την μέτρηση για να αποφευχθεί οποιαδήποτε μόλυνση του δείγματος. Η ανάλυση του ισοτόπου του οξυγόνου γίνεται μέσω της μέτρησης του CO που παραλαμβάνεται με υψηλής θερμοκρασίας ανθρακοθερμική αναγωγή του δείγματος λαδιού (1425 0C) με παρουσία περίσσειας άνθρακα μέσω του Therno-Finnigan TC/EA (high-Temperature Conversion Elemental Analyzer). Πριν την εισαγωγή του στον φασματογράφο μάζας, η ροή του ηλίου που περιέχει CO διαχωρίζεται από τα Η2 και Ν2 από μία μοριακή χρωματογραφική στήλη στους 70 0C.
To ισοτοπικό αποτέλεσμα ενός δείγματος εκφράζεται ως ‘δ’ ‰ σε σύγκριση με την διεθνή πρότυπη εξίσωση που είναι:
δ‰ =  (

Οι λόγοι των σταθερών ισοτόπων αναφέρονται ως V-PDB για τον άνθρακα και ως V-SMOW για το οξυγόνο. Η απόκλιση μεταξύ του ίδιου δείγματος ήταν καλύτερη του ±0,1‰ (1σ) για το δ13C και ±0,2‰ (1σ) για το δ18Ο.
Συζήτηση Αποτελεσμάτων

Τα αποτελέσματα για τον άνθρακα και το οξυγόνο κυμαίνονται από -27,1‰ σε -28,9‰ και από 22‰ σε 24,1‰ αντίστοιχα. Με βάση τα αποτελέσματα μπορούμε να συμπεράνουμε ότι οι τιμές του δ18Ο επηρεάζονται σημαντικά από το κλίμα και πιο συγκεκριμένα από τα μετεωρικά νερά της κάθε περιοχής, από την θερμοκρασία και από την απόσταση από την θάλασσα. Χαρακτηριστικό παράδειγμα είναι η τιμή του δείγματος από την Φθιώτιδα η οποία διαφέρει κατά πολύ από τις υπόλοιπες τιμές. Πιο συγκεκριμένα φαίνεται ότι καθώς πηγαίνουμε από βόρεια προς νότια οι τιμές γίνονται πιο θετικές με αποτέλεσμα η τιμή ενός δείγματος από την Φθιώτιδα (και την Μυτιλήνη) για τον άνθρακα να είναι -28,9‰ (-28,4 για την Μυτιλήνη) ενώ για ένα δείγμα από το Ηράκλειο της Κρήτης να είναι -27,1‰. 
Επίσης οι τιμές του οξυγόνου διαφοροποιούνται περίπου 2δ αλλά γενικά είναι χαμηλότερες από αυτές των γειτονικών χωρών γεγονός που αποδίδεται στην γειτνίαση των περιοχών με την θάλασσα (λιγότερο των 60 Km). 

Προτάσεις
Δημιουργία νέων υψηλής ποιότητας προϊόντων: Με σκοπό τη δημιουργία νέου αναγνωρίσιμου ελαιολάδου, θα μπορούσαν χρησιμοποιηθούν τα σταθερά ισότοπα του νερού (2Η, 18Ο).

Οι μετρήσεις των  σταθερών ισοτόπων του του νερού (2Η, 18Ο) είναι πολύ σημαντικές για τον έλεγχο της ποιότητας και της απόδειξης της εντοπιότητας τoυ ελληνικού ελαιολάδου και ενδιαφέρουν άμεσα τον αγροτικό τομέα. 

Τα σταθερά ισότοπα του νερού, (2Η, 18Ο) χαρακτηρίζουν τις βροχοπτώσεις μιας περιοχής, τα υπόγεια και επιφανειακά νερά της και η τιμή τους είναι κυρίως συνάρτηση κλιματικών παραγόντων, υψομέτρου, απόστασης από την θάλασσα και γεωχημικών διεργασιών. Έτσι από το 1961 χρησιμοποιείται διεθνώς μία ευθεία 18Ο-2Η η οποία εκφράζει την «Παγκόσμια ευθεία των βροχοπτώσεων». Επειδή όμως η ισοτοπική σύσταση εξαρτάται από τοπικούς κλιματικούς παράγοντες και τοπικές γεωχημικές διεργασίες θα πρέπει να προσδιοριστεί η τοπική ισοτοπική ευθεία που θα εκφράζει την ισοτοπική σύσταση των μετεωρικών νερών της περιοχής μελέτης. Για αυτό τον σκοπό θα μπορούσε να πραγματοποιηθεί συστηματικός έλεγχος των νερών της περιοχής, των βροχοπτώσεων, και των βαθιών υδάτων. Η πλήρης γνώση και χαρτογράφηση των νερών της συγκεκριμένης περιοχής όπου βρίσκονται οι ελαιώνες αποτελεί απαραίτητη προϋπόθεση αφού έτσι μπορεί να ανιχνεύεται η ισοτοπική σύσταση του νερού που αποτελεί το «νερό εισαγωγής» στους ελαιώνες. Ακολουθώντας επομένως την ισοτοπική σύσταση αυτού του νερού γνωρίζουμε τον «παράγοντα εισόδου» (input). Αυτήν την ισοτοπική σύσταση θα ανιχνεύσουμε και στο τελικό προϊόν. Με αυτόν τον τρόπο, δηλαδή μελετώντας την ισοτοπική σύσταση του νερού του λαδιού, θα μπορούμε να ανιχνεύσουμε τον τόπο προέλευσης των καρπών, αφού η ισοτοπική τιμή του νερού κάθε περιοχής είναι χαρακτηριστική και μοναδική. 

Επίσης με απώτερο σκοπό την βέλτιστη ιχνηλασιμότητα του προϊόντος θα ήταν σημαντικό να αναλυθούν τα κάτωθι:

13C sterole
13C aliphatic alcohols

13C glycerol

